# Self-study, Lessons 1-2, March 16

Pár slov na úvod: Začína sa obdobie vášho samoštúdia, minimálne 2 týždne budete totiž doma, preto treba tento čas využiť čo najlepšie, nie sú to prázdniny. Zvoľte si nejaký režim, napr. každý deň 10-12:00 a 13-15:00 sa venovať škole, materiálom a učivu, čo vám učitelia poslali.

Čo sa týka angličtiny, budem vám posielať učivá zodpovedajúce vyučovacej hodine, budete pracovať s učebnicou, pracovným zošitom a portálom EnglishGO (anglictina.iedu.sk). Zároveň vám budem osobitne posielať materiály k maturitným témam, všetko čo pošlem je pre **obe skupiny**. Postupujte podľa pokynov, najprv budú v angličtine, komu by to nebolo jasné, vždy to bude vysvetlené aj v slovenčine, slovenská verzia bude niekedy podrobnejšia. Zadané budú úlohy a na konci dokumentu bude vždy kľúč – riešenia k cvičeniam v učebnici, aby ste si overili, či ste porozumeli. Po skontrolovaní, opravení, môžete pokračovať na cvičenia vzadu v knihe a v prac. zošite.

V prípade akýchkoľvek otázok týkajúcich sa učiva (jeho nepochopenia), napíšte na englishsosban@gmail.com . Po návrate do školy pôjdeme s učivom ďalej, takže ak mi nikto nenapíše, budem považovať učivo za zvládnuté. Držím palce, verím že sa všetci v zdraví čoskoro stretneme a že sa toho aj v tomto období veľa naučíte ☺

## EN Version: 7B - Comparison (p. 65)

**Lesson objective:** I can make different comparisons.

**Tasks to do:**

* Read the text „Staying in touch“
* Read the Learn this box and do exercise 2
* Do exercise 3
* Write six questions in your notebook and answer them, follow the instructions in exercise 4.
* Do exercises 5 and 6

**What have I learnt?**

I can make different comparisons and say these words/phrases/sentences in English:

* Som vyšší ako sestra
* Otec je najvyšší z rodiny.
* Som menej trpezlivý ako brat
* Mama je najmenej trpezlivá zo všetkých
* Hovor pomalšie
* Ona hovorí najpomalšie.
* Zarábam viac / menej ako v predošlej práci.
* To je ten najlepší/najnudnejší/najmenej zábavný film aký som kedy videl
* Je menej hanblivá ako keď chodila do škôlky
* Život je čoraz rýchlejší / je stále rýchlejší.
* Čím viac jem, tým som spokojnejší. Čím si starší, tým si múdrejší. atď

## SK Verzia: 7B - Porovnávanie (p. 65)

**Cieľ:** Viem porovnávať v angličtine použitím rôznych štruktúr.

**Úlohy:**

* Prečítať si text „Staying in touch“
* Táto hodina predpokladá, že vieme rozdiel medzi **prídavnými menami** a **príslovkami.**

Príslovky tvoríme v ANJ väčšinou pridaním **–ly** k prídavnému menu. Napr. quick-rýchly, quickly-rýchlo, quiet-tichý, quietly-potichu, careful-opatrný, carefully-opatrne.

Použitie vo vete: He is a **quiet** person. He speaks **quietly**. **NOT** He is ~~a quietly person~~. He ~~speaks quiet.~~ Be careful – buď opatrný. Drive carefully – jazdi opatrne.

Niektoré prídavné mená sa zhodujú tvarom s príslovkou. fast-rýchly, fast-rýchlo. **Nie** ~~fastly~~

A od niektorých prídavných mien existujú dva tvary prísloviek. Napr. healthy-zdravý (príd. meno) healthy-zdravo (príslovka), healthily-zdravo (príslovka. Môžeme teda povedať: I´m healthy – som zdravý. I eat healthy – jem zdravo. I eat healthily – žijem zdravo.

Čo sa týka **stupňovania:**

* prídavných mien:
	+ krátke (jedno a dvojslabičné zakončené na –y)
		- II. stupeň pridáme –er, III. stupeň pridáme –est (short-short**er**-the short**est.** funny-funn**ier**-the funn**iest**
	+ dlhé (dvojslabičné a viacslabičné)
		- II. stupeň more+príd.m., III. stupeň the most+príd. meno (modern-**more** modern-**the most** modern)
* prísloviek
	+ niektoré sa stupňujú rovnako ako prídavné mená, napr. slow – slower – the slowest (pomaly – pomalšie – najpomalšie. *both slow and slowly are adverbs*), fast – faster – the fastest
	+ ostatné (väčšina) sa stupňujú tak ako dlhé príd. mená, pridaním more and the most. Napr. easily – more easily – the most easily.

Stupňujeme aj slová **veľa** a **málo**

|  |  |  |  |
| --- | --- | --- | --- |
|  | I.stupeň | II.stupeň (comparative) | III.stupeň (superlative) |
| Veľa-viac-najviac | Much/many\* | more | The most |
| Málo-menej-najmenej | little | less | The least |

Less a the least používame na porovnávanie pri **prídavných menách, príslovkách aj nepočítateľných podstatných menách**.

Napr. He was **less excited** than yesterday. This comedy was **less funny** than the other one.

Speak **less fast/quickly.** He drives **the least carfully** of all.

He had **less energy** than yesterday. I earned **the least money** as a lorry driver. (energy, money – nepočítateľné) (Mal menej energie/Zarábal som najmenej peňazí..)

BUT: I had **fewer cards** in my hand. She made **the fewest mistakes**. (card-cards, mistake-mistakes – počítateľné, na vyjadrenie menej/najmenej používame fewer/the fewest) (Malsom menej kariet../Urobila najmenej chýb)

* Teraz by ste mali zvládnuť cvičenie 2, nájsť v texte príklad červeným zodpovedajúci bodom 1 až 7 ( napr. 2- superlatív (III.stupeň) prídavného mena s použitím *least.)*
* V cvičení 3 máme rôzne štruktúry na porovnávanie.
	+ 1 – superlatív často používame s predprítomným časom (pri vete v minulom čase s predminulým časom). That´s **the most boring** film **I´ve ever seen**. /That was the best I´d seen someone play. (To bol **najnudnejší film aký som kedy videl**. To bolo najlepšie ako som kedy niekoho videl hrať (dovtedy)
	+ 2 – Po porovnaní môže nasledovať celá veta. Napr. She is more talkative than **she used to be**. Je zhovorčivejšia ako (bola) kedysi.
	+ 3 – Na vyjadrenie zmeny používame II.stupeň dvakrát. You´re getting more and more responsible. The kids are getting fitter and fitter. Si stále zodpovednejšia. Tie deti sú čoraz viac fit.
	+ 4 – na vyjadrenie viet **čím (viac)..., tým** (viac, používame dvakrát za sebou **the+II.stupeň+veta.** The faster you drive, the sooner we´ll get there. The more you exercise, the healthier you get.
* Napíšte 6 otázok do zošita podľa cv. 4/65. A napíšte vlastnú odpoveď.
* Cv. 5 – vyjadrite to isté inak, s použitím slova v zátvorke
* Cv. 6 – prepíšte do zošita začiatky viet, dokončite vety podľa seba, využite štruktúry z cvičení/tabuliek 1 a 3

**Čo som sa naučil?**

Viem porovnávať rôznymi spôsobmi a vyjadriť po anglicky nasledujúce vety:

* Som vyšší ako sestra
* Otec je najvyšší z rodiny.
* Som menej trpezlivý ako brat
* Mama je najmenej trpezlivá zo všetkých
* Hovor pomalšie
* Ona hovorí najpomalšie.
* Zarábam viac / menej ako v predošlej práci.
* To je ten najlepší/najnudnejší/najmenej zábavný film aký som kedy videl
* Je menej hanblivá ako keď chodila do škôlky
* Život je čoraz rýchlejší / je stále rýchlejší.
* Čím viac jem, tým som spokojnejší. Čím si starší, tým si múdrejší. atď

## Answer key – Správne odpovede

Ex. 2/65

1. less satisfying
2. the least appealing
3. more easily
4. work harder
5. best
6. less time
7. most popular

Ex. 3/65

1. The most exciting week I´ve ever had
2. It was more fun than I expected.
3. Life is getting busier and busier
4. The busier it gets, the more isolated people feel.

## Further tasks and exercise / ďalšie precvičovanie a úlohy

Student´ s book – 120/1, 2, 3. 121/7.2-1,2,3

Workbook – 59/1, 2, 3, 4, 5